Document ID: /roh_data/filtered/fineweb-2-filterrobots_roh.jsonl.gz/8113

Cuira è be il lieu dal post da commando, dimena là, nua ch'ils uffizials auts han lur sesidas e lur biros. En acziun en ils tancs vinavant en Valragn ed en la bassa tar lur plazzas d'exercizi.
Pli baud da Turitg
La brigada da tancs 11, il num da la furmaziun avant la midada, èra staziunada a Winterthur. Igl era la segunda brigada cun sez en il chantun Turitg. Cun quai che la brigada d'infantaria da muntogna va dentant a fin cun l'onn 2017 ha il cusseglier guvernativ Christian Rathgeb contactà il Cussegl federal. Ina furmaziun duai vinavant restar en il chantun Grischun. Perquai ha la brigada da tancs 11 – sco ch'ella aveva num avant la midada – spustà ses commando da Turitg en il Grischun. Cun las truppas mecanisadas suonda ina gronda furmaziun militara. Uschè na perda il Grischun betg la posiziun sco in dals centers da l'armada.
RR actualitad 07:00